Ministru kabineta rīkojuma projekta

**„Par Siguldas novada pašvaldības nekustamā īpašuma “Medulāju ceļš” pārņemšanu valsts īpašumā”** sākotnējās ietekmes novērtējuma ziņojums (anotācija)

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta „Par Siguldas novada pašvaldības nekustamā īpašuma “Medulāju ceļš” pārņemšanu valsts īpašumā” (turpmāk – rīkojuma projekts) mērķis ir atļaut pārņemt valsts īpašumā Siguldas novada pašvaldības nekustamo īpašumu “Medulāju ceļš”, jo tas nav nepieciešams pašvaldības funkciju pildīšanai, nodot to Zemkopības ministrijas valdījumā valsts funkciju (valsts meža apsaimniekošana un aizsardzība) īstenošanai un zemesgrāmatā nostiprināt īpašuma tiesības uz valsts vārda Zemkopības ministrijas personā.  Ministru kabineta rīkojums stāsies spēkā pēc tā parakstīšanas. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Publiskas personas mantas atsavināšanas likuma 42. panta otrā daļa un 43. pants un Meža likuma 4. panta otrā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Rīkojuma projektā minētais nekustamais īpašums “Medulāju ceļš” (nekustamā īpašuma kadastra Nr. 4266 003 0140), kas sastāv no zemes vienības (zemes vienības kadastra apzīmējums 4266 003 0138) 0,7 ha platībā un divām inženierbūvēm – “Medulāju tilts pār Sudu” (būves kadastra apzīmējums 4266 003 0138 001) un “Medulāju ceļš” (būves kadastra apzīmējums 4266 003 0138 002) – Mores pagastā, Siguldas novadā (turpmāk – nekustamais īpašums) ir Siguldas novada pašvaldībai piederošs nekustamais īpašums, kas ierakstīts Rīgas rajona tiesas Mores pagasta zemesgrāmatas nodalījumā Nr. 100000597374 uz Siguldas novada pašvaldības vārda. Nekustamais īpašums ir ceļš un tilts, kas tiek izmantots kā meža ceļš akciju sabiedrības „Latvijas valsts meži” (turpmāk – Sabiedrība) mežsaimnieciskajos darbos iesaistītā transporta pārvietošanās nodrošināšanai, tāpēc tas uzturams atbilstošā stāvoklī ar piemērotu ceļa noturību un kvalitāti. Nekustamais īpašums ir nepieciešams Sabiedrībai, lai pārbūvētu tiltu un ceļu ar piemērotu tilta un ceļa noturību un kvalitāti, un tas funkcionāli kalpotu kā meža infrastruktūras objekts, kas nodrošinās piekļuvi valsts meža masīviem ar kadastra apzīmējumiem 4266 003 0100, 4266 003 0102, 4266 003 0104 un 8074 001 0355.  Pēc Kadastra informācijas teksta datiem, zemes vienības ar kadastra apzīmējumu 4266 003 0138 lietošanas mērķis ir “Zeme dzelzceļa infrastruktūras zemes nodalījuma joslā un ceļu nodalījuma joslā”, kods 1101.  Sabiedrība ar 05.09.2018. vēstuli Nr. 4.1-2\_06tw\_260\_18\_887 “Par pašvaldības tilta pār Sudu nodošanu valdījumā” vērsās pie Siguldas novada pašvaldības ar lūgumu pieņemt lēmumu par Siguldas novada pašvaldībai piederošā nekustamā īpašuma “Medulāju ceļš” sastāvā esošā tilta un ceļa daļas (~ 50 m garumā) nodošanu bez atlīdzības valstij Zemkopības ministrijas personā. Ievērojot Sabiedrības lūgumu, Siguldas novada dome 21.02.2019. pieņēma lēmumu (prot.Nr.4, 63.§) “Par pašvaldības ceļa “Strautiņi–Medulāji”, Mores pag., Siguldas nov., sadalīšanu, zemes vienības daļas, ceļa daļas un tilta nodošanu valstij”, ar kuru piekrita sadalīt pašvaldības valdījumā esošā nekustamāīpašuma ar nosaukumu “Strautiņi–Medulāju tilts” Mores pagastā, Siguldas novadā (kadastra Nr.4266 003 0107) zemes vienību ar kadastra apzīmējumu 4266 003 0107 1,62 ha platībā, atdalot no zemes vienības ar kadastra apzīmējumu 4266 003 0107 tilta uzturēšanai nepieciešamo ceļa platību 0,05 km garumā. Pēc nekustamā īpašuma sadalīšanas Siguldas novada dome, ievērojot likuma „Par pašvaldībām” 21. panta pirmās daļas 17. punktu un Publiskas personas mantas atsavināšanas likuma 42. panta otro daļu, 19.03.2020. pieņēma lēmumu “Par nekustamā īpašuma “Medulāju ceļš”, Mores pag., Siguldas nov., nodošanu bez atlīdzības valsts īpašumā” (prot. Nr. 4, § 43), ar kuru nolēma nekustamo īpašumu “Medulāju ceļš” Mores pagastā, Siguldas novadā (kadastra Nr.4266 003 0140), kurš sastāv no zemes vienības 0.07 ha platībā (kadastra apzīmējums 4266 003 0138), Medulāju tilta pār Sudu (kadastra apzīmējums 4266 003 0138 001) un Medulāju ceļa (kadastra apzīmējums 4266 003 0138 002), nodot bez atlīdzības valstij Zemkopības ministrijas personā valstij piekrītošās un piederošās meža zemes apsaimniekošanas un aizsardzības nodrošināšanai, nosakot aizliegumu Zemkopības ministrijai atsavināt un apgrūtināt nekustamo īpašumu ar lietu tiesībām, kā arī pienākumu bez atlīdzības nodot nekustamo īpašumu Siguldas novada pašvaldībai, ja tas netiek izmantots valsts meža apsaimniekošanas un aizsardzības nodrošināšanai.  Saskaņā ar Meža likuma 4. panta otrās daļas noteikumiem valstij piekrītošās un valsts īpašumā esošās uz valsts vārda Zemkopības ministrijas personā zemesgrāmatā ierakstītās meža zemes apsaimniekošanu un aizsardzību nodrošina Sabiedrība, kas nodibināta valsts meža īpašuma pārvaldīšanai un apsaimniekošanai. Ievērojot minēto, rīkojuma projektā minētā nekustamā īpašuma pārvaldīšanu un apsaimniekošanu nodrošinās Sabiedrība.  Zemkopības ministrijai, izmantojot valsts nekustamo īpašumu, ir saistoša Aizsargjoslu likumā noteiktā kārtība atbilstoši aizsargjoslu veidam. Valstij, pārņemot nekustamo īpašumu no pašvaldības, Valsts zemes dienesta Kadastra informācijas sistēmā reģistrētie apgrūtinājumi nerada papildu ietekmi uz rīkojuma projekta 1. punktā minētā nekustamā īpašuma iespējamo izmantošanu.  Rīkojuma projektā minētā nekustamā īpašuma sastāvā esošās inženierbūves (ceļš un tilts) ir funkcionāli saistītas ar zemes vienību, kas tiesiskā izpratnē atzīstama par attiecīgā zemesgabala galvenās lietas blakus lietu. Saskaņā ar Civillikuma 850. pantu viss, kas pastāv tikai ar galveno lietu vai pieder pie tās, vai kā citādi ar to saistīts, ir blakus lieta. Savukārt atbilstoši Civillikuma 853. pantam visas tiesiskās attiecības, kas zīmējas uz galveno lietu, pašas par sevi attiecas arī uz tās blakus lietām, kādēļ, atsavinot galveno lietu, pie tās piederīga blakus lieta šaubu gadījumā atzīstama par atsavinātu kopā ar to, ja vien nav tieši noteikts pretējais.  Rīkojuma projektam ir pievienoti nekustamā īpašuma īpašuma tiesības apliecinošie dokumenti un Siguldas novada domes lēmumi, kas apliecina, ka rīkojuma projektā minētais nekustamais īpašums nav nepieciešams Siguldas novada pašvaldībai. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija, Sabiedrība un Siguldas novada pašvaldība |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums neietekmē un nemaina sabiedrības mērķgrupas tiesības un pienākumus. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekts neietekmē tautsaimniecību kā valsts saimniecības nozari un nerada administratīvo slogu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Rīkojuma projekta tiesiskais regulējums neietekmē atbilstības izmaksas. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2020.gads | | Turpmākie trīs gadi (*euro*) | | | | |
| 2021.gads | | 2022.gads | | 2023.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | 0 | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. | | | | | | |
| 8. Cita informācija | Rīkojuma projektam nav ietekmes uz valsts budžetu, jo papildu līdzekļi no valsts budžeta nav nepieciešami. Valsts nekustamā īpašuma tiesību maiņu Sabiedrība zemesgrāmatā reģistrēs par saviem finanšu līdzekļiem. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana**  **un tās ietekme uz institūcijām** | | |
| 1. | Projekta izpildē iesaistītās institūcijas un publiskās kapitālsabiedrības | Projekta izpildi nodrošinās Zemkopības ministrija, Sabiedrība un Siguldas novada pašvaldība. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Rīkojuma projekta izpilde neietekmē pārvaldes funkcijas un uzdevumus, tās netiek paplašinātas vai sašaurinātas. Jaunas institūcijas saistībā ar rīkojuma projekta izpildi netiek radītas, un rīkojuma projekts neparedz arī esošu institūciju likvidāciju vai reorganizāciju. Rīkojuma projekta izpildi var nodrošināt esošajās institūcijās ar tām pieejamiem resursiem. |
| 3. | Cita informācija | Nav. |

Zemkopības ministrs K.Gerhards

Punka 67027377

[rita.punka@zm.gov.lv](mailto:rita.punka@zm.gov.lv)